CELEX: E2016C0186
Language: sk
Date: 2016-10-12 00:00:00
Title: Rozhodnutie Dozorného úradu EZVO č. 186/16/COL z 12. októbra 2016 o súlade jednotkovej sadzby Nórska na rok 2016 podľa článku 17 aktu uvedeného v bode 66wm prílohy XIII k Dohode o EHP [vykonávacie nariadenie Komisie (EÚ) č. 391/2013 z 3. mája 2013, ktorým sa stanovuje spoločný systém spoplatňovania leteckých navigačných služieb] [2016/2052]

24.11.2016   
            
            
               SK
            
            
               Úradný vestník Európskej únie
            
            
               L 318/52
            
         ROZHODNUTIE DOZORNÉHO ÚRADU EZVO
   č. 186/16/COL
   z 12. októbra 2016
   o súlade jednotkovej sadzby Nórska na rok 2016 podľa článku 17 aktu uvedeného v bode 66wm prílohy XIII k Dohode o EHP [vykonávacie nariadenie Komisie (EÚ) č. 391/2013 z 3. mája 2013, ktorým sa stanovuje spoločný systém spoplatňovania leteckých navigačných služieb] [2016/2052]
   DOZORNÝ ÚRAD EZVO,
   so zreteľom na akt uvedený v bode 66u prílohy XIII k Dohode o EHP [nariadenie Európskeho parlamentu a Rady (ES) č. 550/2004 z 10. marca 2004 o poskytovaní letových navigačných služieb v jednotnom európskom nebi
       (1)], a najmä na jeho článok 16 ods. 1, a akt uvedený v bode 66wm prílohy XIII k Dohode o EHP [vykonávacie nariadenie Komisie (EÚ) č. 391/2013 z 3. mája 2013, ktorým sa stanovuje spoločný systém spoplatňovania leteckých navigačných služieb
       (2)] [ďalej len „vykonávacie nariadenie (EÚ) č. 391/2013“], a najmä na jeho článok 17 ods. 1 písm. d), obidva akty upravené na účely Dohody o EHP protokolom 1 k dohode,
   keďže:
   
               (1)
            
            
               Vykonávacím nariadením (EÚ) č. 391/2013 sa stanovuje spoločný systém spoplatňovania leteckých navigačných služieb. Spoločný systém spoplatňovania je neoddeliteľnou súčasťou dosahovania cieľov systému výkonnosti, ako je stanovené v článku 11 aktu uvedeného v bode 66t prílohy XIII k Dohode o EHP [nariadenie Európskeho parlamentu a Rady (ES) č. 549/2004 z 10. marca 2004, ktorým sa stanovuje rámec na vytvorenie jednotného európskeho neba (rámcové nariadenie)
                   (3)] a v akte uvedenom v bode 66xf prílohy XIII k Dohode o EHP [vykonávacie nariadenie Komisie (EÚ) č. 390/2013 z 3. mája 2013, ktorým sa stanovuje systém výkonnosti leteckých navigačných služieb a sieťových funkcií
                   (4)] [ďalej len „nariadenie (EÚ) č. 390/2013“].
            
         
               (2)
            
            
               V akte uvedenom v bode 66xe prílohy XIII k Dohode o EHP (vykonávacie rozhodnutie Komisie 2014/132/EÚ z 11. marca 2014, ktorým sa stanovujú celoúniové výkonnostné ciele pre sieť manažmentu letovej prevádzky a varovné prahy na druhé referenčné obdobie v rokoch 2015 až 2019
                   (5)) sa stanovujú celoúniové výkonnostné ciele, vrátane cieľa nákladovej efektívnosti pre traťové letecké navigačné služby vyjadreného v stanovených jednotkových nákladoch na poskytovanie uvedených služieb, na druhé referenčné obdobie, ktoré pokrýva roky 2015 až 2019 vrátane.
            
         
               (3)
            
            
               Podľa ustanovení článku 17 ods. 1 písm. b) a c) vykonávacieho nariadenia (EÚ) č. 391/2013 Dozorný úrad EZVO posúdi jednotkové sadzby pre zóny spoplatňovania na rok 2016, ktoré Nórsko predložilo úradu do 1. júna 2015 podľa požiadaviek článku 9 ods. 1 a 2 uvedeného nariadenia. Uvedené posúdenie sa týka súladu daných jednotkových sadzieb s vykonávacími nariadeniami (EÚ) č. 390/2013 a (EÚ) č. 391/2013.
            
         
               (4)
            
            
               Dozorný úrad EZVO vykonal posúdenie jednotkových sadzieb s podporou oddelenia pre preskúmanie výkonnosti a ústredného úradu pre traťové poplatky Eurocontrolu na základe údajov a doplňujúcich informácií, ktoré jej poskytlo Nórsko, ako aj správy vnútroštátneho orgánu dohľadu o posúdení nákladov oslobodených od mechanizmu deľby nákladov.
            
         
               (5)
            
            
               Na základe uvedeného posúdenia dozorný úrad zistil v súlade s článkom 17 ods. 1 písm. d) vykonávacieho nariadenia (EÚ) č. 391/2013, že jednotková sadzba pre zóny spoplatňovania na rok 2016 predložená Nórskom je v súlade s vykonávacími nariadeniami (EÚ) č. 390/2013 a (EÚ) č. 391/2013.
            
         
               (6)
            
            
               Podľa článku 17 ods. 1 písm. d) vykonávacieho nariadenia (EÚ) č. 391/2013 by Nórsko malo byť informované o uvedenom závere.
            
         PRIJAL TOTO ROZHODNUTIE:
   Článok 1
   Nórsko predložilo traťovú jednotkovú sadzbu na rok 2016 vo výške 381,42 NOK v súlade s aktom uvedeným v bode 66xf prílohy XIII k Dohode o EHP [vykonávacie nariadenie Komisie (EÚ) č. 390/2013 z 3. mája 2013, ktorým sa stanovuje systém výkonnosti leteckých navigačných služieb a sieťových funkcií] a aktom uvedeným v bode 66wm prílohy XIII k Dohode o EHP [vykonávacie nariadenie Komisie (EÚ) č. 391/2013 z 3. mája 2013, ktorým sa stanovuje spoločný systém spoplatňovania leteckých navigačných služieb].
   Článok 2
   Toto rozhodnutie je určené Nórsku.
   
      V Bruseli 12. októbra 2016
      
         
            Za Dozorný úrad EZVO
         
         Sven Erik SVEDMAN
         
            predseda
         
         Helga JÓNSDÓTTIR
         
            členka kolégia
         
      
   
   
      (1)  Ú. v. EÚ L 96, 31.3.2004, s. 10.
   
      (2)  Ú. v. EÚ L 128, 9.5.2013, s. 31.
   
      (3)  Ú. v. EÚ L 96, 31.3.2004, s. 1.
   
      (4)  Ú. v. EÚ L 128, 9.5.2013, s. 1.
   
      (5)  Ú. v. EÚ L 71, 12.3.2014, s. 20.